ליאוניד קרופניק

ליאוניד (ליאו) קרופניק (באוקראינית: Леонід Крупнік; נולד ב-15 ביולי 1979) הוא כדורגלן עבר יהודי אמריקאי-ישראלי ששיחק בעמדת הבלם.

קריירה 
קרופניק נולד בחמלניצקי שבאוקראינה. החל את הקריירה הספורטיבית בגיל שש בהתעמלות מכשירים, דווקא, בעוד שכדורגל היה לא יותר מתחביב. בעודו משחק בשכונה עם חבריו, הבחין בו מאמן של קבוצת כדורגל לילדים והציע לו להצטרף לקבוצה.

כאשר היגרה המשפחה בשנות התשעים לארצות הברית, הצטרף לקבוצת הכדורגל של בית ספר תיכון בסן פרנסיסקו ולאחר מכן לזו של מכללת ברקלי, שם סיים תואר ראשון בעבודה סוציאלית. ב-2002 נבחר כ"תגלית השנה" והיה מבוקש על ידי מספר קבוצות בליגת ה-MLS. הוא נבחר בדראפט על ידי הניו יורק מטרוסטארס והוחתם בקבוצה. פציעה מנעה ממנו מלהמשיך לשחק במטרוסטארס. לאחר שהתאושש ממנה הוא השתלב בקבוצה מן הליגה השנייה בארצות הברית, אותה הוביל לרבע גמר הגביע.

ב-2005 הגיע לישראל יחד עם נבחרת ארצות הברית למשחקי המכביה, אותה הוביל עד לשלב הגמר. אחיו של מאמן הכדורגל ראובן עטר הבחין בו ומסר את התרשמותו החיובית לעטר, מאמן מכבי נתניה דאז, אשר החליט לזמן את השחקן למבחנים בקבוצה. כדי להחתימו היה צורך לשחררו מהחוזה שלו בארצות הברית. בסופו של דבר נפתרו הבעיות והוא הוחתם על ידי נתניה. במעמדו אינו נחשב קרופניק לשחקן זר בישראל, מכיוון שהוא בעל אזרחות כפולה, ישראלית ואמריקאית.

ב-2006 עבר מנתניה למכבי הרצליה, יחד עם המנג'ר עטר. לאחר 5 חודשים במכבי הרצליה בהם גילה יכולת טובה, לאחר שהתחלף המאמן, קרופניק עבר לקבוצת בני סכנין שהייתה בליגה הלאומית, איתה העפיל לליגת העל.

ב-17 ביוני 2008 חתם לשלוש עונות במכבי חיפה, בקיץ 2009 עזב קרופניק לניו יורק רד בולס האמריקאית, לאחר שהבין שמעמדו בחיפה ירד. באמצע עונת  חזר קרופניק למכבי נתניה.

ב-5 בפברואר 2013 חתם קרופניק בקבוצת הפועל פתח תקווה מהליגה הלאומית, במדיה שיחק עד תום העונה. לקראת עונת  חתם בקבוצת מכבי אום אל-פחם ובתום העונה ירד עמה לליגה א'.

בקיץ  חתם במכבי יפו מליגה א'. לאחר חצי עונה בקבוצה חתם בינואר 2015 בסקציה נס ציונה מאותה הליגה. ב-12 ביוני 2015 הודיע על פרישה ממשחק פעיל.

קישורים חיצוניים 

כדורגלנים אמריקאים
כדורגלנים ישראלים
כדורגלנים יהודים
בלמי כדורגל אמריקאים
בלמי כדורגל ישראלים
בלמי כדורגל יהודים
כדורגלני מכבי נתניה
כדורגלני מכבי הרצליה
כדורגלני בני סכנין
כדורגלני מכבי חיפה
כדורגלני ניו יורק רד בולס
כדורגלני הפועל פתח תקווה
כדורגלני מכבי אום אל-פחם
כדורגלני מכבי יפו
כדורגלני סקציה נס ציונה
קליפורניה: כדורגלנים
אמריקאים שנולדו ב-1979
ישראלים שנולדו ב-1979